סימן קכד תניינא סיום לקוטי מוהרן יא אלול תשפה

לפעמים נכנס לאדם בהירות, ה' כ"כ אוהב אותי, ואח"כ נעשה שוב בטרחה, ברחוב, וכו', ובאמצע נכנס שוב מחשבה טובה של גדולת ה', אהבת ה'. מחשבה טובה כזאת באמצע הרחוב,

סימן קכד

**שָׁמַעְתִּי בִּשְׁמוֹ שֶׁאָמַר, שֶׁלִּפְעָמִים מַגִּיעַ לָאָדָם הִרְהוּר תְּשׁוּבָה וְהִשְׁתּוֹקְקוּת לְהַשֵּׁם יִתְבָּרַךְ בְּאֵיזֶה מָקוֹם,**

עכשיו זה הזמן של השתוקקות. השתוקקות לרבינו, להמליך את המלך, להתקרב מחדש להשי"ת. **שֶׁצָּרִיךְ שָׁם בְּאוֹתוֹ הַמָּקוֹם דַּיְקָא לְהִתְחַזֵּק בְּזֶה הַהִרְהוּר תְּשׁוּבָה וְהַהִשְׁתּוֹקְקוּת,**

לחשוב על זה פעם ועוד פעם, כמה שהוא יכול להכניס את זה בפנים. וגם  **כְּגוֹן לְדַבֵּר שָׁם אֵיזֶה דִּבּוּרִים שֶׁל תְּחִנּוֹת וּבַקָּשׁוֹת** אבא תן לי את האהבה הזאת, את היראה הזאת, תקרב אותי באמת אליך, תחינה ובקשה.

בכל מצוה שאדם עושה, נעשה יחוד קוב"ה ושכניתיה, כשעושה מצוה בלב, נעשה יחוד פנימי, בכח תפילת שחרית בכונה, עי"ז נבראים המון מלאכים, ונתעלה כבוד ה', ונמשך שפע, אם היה יודע מה שהוא עושה, היה יודע מה זה ר"ה, זה לא קשור איך, זה רק להמליך את ה', זהו משהו אמיתי, לא בדיחה.

אמרתי את זה פעם בשיעור שיש מליוני מלאכים, אמר לי אחד, תגיד לכל מלאך שיתן רק דולר אחד. לנו יש בקשה אחרת. כשיש בהירות. יבקש מיד תחינה ובקשה. בפה ובלב.

**אוֹ דִּבְרֵי הִשְׁתּוֹקְקוּת בַּפֶּה וּבַלֵּב כְּפִי הָעִנְיָן,** שיהיה בקשה בפה, וגם יהיה משהו בלב. והעיקר שלא לדחות לזמן אחר . **וְלֹא יַמְתִּין וְלֹא יָזוּז מִמְּקוֹמוֹ, אַף עַל פִּי שֶׁאֵין זֶה הַמָּקוֹם מוּכָן לְכָךְ, כְּגוֹן שֶׁלֹּא בִּמְקוֹם קְבִיעוּת לְתוֹרָה וּתְפִלָּה, רַק בְּדֶרֶךְ הִלּוּכוֹ וְכַיּוֹצֵא.**

רבי סנדר טירהוביצער היה סוחר יהלומים, היה לו חבילה ביד, ובאמצע הרחוב עמד בדביקות עם היהלומים, אנ"ש ראו אותו עומד באמצע , וגנב רצה לגנוב את זה, אנ"ש עוררו אותו מדביקותו, ואמר שרבינו אמר לעמוד כאן. בבורסה יש שרשרת שיגנבו גם אותך.

בתחילת השנה נתנו לנו בגד נשמה חדשה, ובמשך השנה זה התקלקל והתלכלך בבוץ ויין וכו', הנה רוחצים ומכבסים הבגד, כי ה' צריך אותך, ולכן כשיש השתוקקות, אל יעזוב את המקום.

**כִּי כְּשֶׁיָּזוּז מִמְּקוֹמוֹ, יָכוֹל לִהְיוֹת שֶׁיִּפְסֹק.** ויאבד את הדביקות, כי זריחה זה דבר שבא והולך, ואח"כ צריך לזכור שהיה לך את זה.

**וְכֵן מִמֶּנּוּ, זִכְרוֹנוֹ לִבְרָכָה, בְּעַצְמוֹ רָאִינוּ עִנְיָן כָּזֶה כַּמָּה פְּעָמִים, שֶׁלִּפְעָמִים נִשְׁאָר עוֹמֵד בְּאֶמְצַע הַבַּיִת,** נכנס לביתו, וועשה משהו, ובאמצע עמד בדביקות באמצע החדר, בשבת היה יכול לשבת כמה שעות ככה, כל הציבור התרומם, כשהיה נוגע בשלחן, הכל היה רועד, הרגישו רעד בגשמיות , כמה שעות ככה בשלחן ליל שבת. אתקינו סעודתא לקח שעה שעתים, זמן רב, יש לנו רבי כזה, אנו נוסעים לרבי כזה גדול.

**וְדִבֵּר עִמָּנוּ וְגִלָּה לָנוּ תּוֹרָה נִפְלָאָה וְשִֹיחָה נָאָה מְאֹד,** דרך העולם שיש מחלוקת וחולקים וצרות, ורוצים להרוג אותך, ובאמצע נופל עליך השתוקקות לעבודת ה', אפילו שאני טרוד, וחובות, וכאב ראש, יש לנו חברים טובים שמלמדים לקוטי מוהרן באמת, אפשר להיות דבוק בה' באמת, הרהור תשובה אחד מבטן שאול תחתית, מקבלים זריחה מלמעלה באמצע, אחדות ה', אור אין סוף. באמצע תעצור ואל תלך.

רבינו גילה בזה תורה נפלאה, תורה של רבינו זה לא רק חיזוק שאנו אומרים, תורה של רבינו זה כלים למוחין גבוהים ביותר, שכל התיקונים והעבודות נעשים תורות של צדיקים. וגם אמר שיחה נאה מאד.

זה המקום הכי יפה שרבי נתן מתאר כך את דברי רבינו: **וְגִלָּה דְּרָכִים נִפְלָאִים לַעֲבוֹדַת הַשֵּׁם יִתְבָּרַךְ וְהִתְעוֹרְרוּת גָּדוֹל וְכוּ'**

אנו טועים לחשוב שאנו יודעים כל דרכי עבודת ה' לבדינו, מי צריך רבי, כבר יודע מאהבה ויראה וניצוצין, אלא שצריך לחפש בדברי רבינו דרכים נפלאים בעבודת ה', מה שעושי םבבית, וברחוב, צריך שיחה נאה מאד ,שיחות הר"ן זה עיקר הספר שצריך לקיים מה שכתוב, לא לשנות כלם, וכן 'תורה נפלאה', צריך ללמוד ולהבין באמת דברי רבינו, חברים טובים שקבלו מאנ"ש הזקנים, באופן שאין סתירות, והכל מוסבר ומבואר, מה שכתוב ממש. מבלי לשנות.

**וְלֹא רָצָה לָזוּז מִמְּקוֹמוֹ, עַד שֶׁגָּמַר מַה שֶּׁרָצָה, וְכֵן הָיָה כַּמָּה פְּעָמִים.**

**תורה קכה.**

לאחר שרבינו אמר שצריך לומר תחינה ותפילה באמצע ,מי שעושה בעצות רבינו, רואה שזה נעשה המון פעמים, שיש באמצע הארת הרצון, אך כשיש רגילות בעצבות חושבים שזה עצבות... אצלינו רק שמחה, כל הרהור תשובה אדם חושב שזה עצבות, תדע לך שזה הרהור תשובה, העצה הראשונה הוא ספר תהילים, קטן שיש בכיס, והרבה פעמים בדיוק נפתח מה שהוא צריך לומר אז, תהילים ישן עם דפים דקים מאד, כזה קטן מאד, מסידור קטן מהשמות, ככה תמיד כשיש הרהור תשובה, אם עצבות או לא, אומר כמה פרקי תהילים, או אפילו כמה פסוקים. ובזה הענין מקושר לתורה קכ"ה.

**מֵעִנְיַן אֲמִירַת תְּהִלִּים דִּבֵּר עִם אֶחָד וְאָמַר לוֹ, שֶׁעִקָּר אֲמִירַת תְּהִלִּים לוֹמַר כָּל מִזְמוֹרֵי תְּהִלִּים עַל עַצְמוֹ, לִמְצֹא אֶת עַצְמוֹ בְּתוֹךְ כָּל מִזְמוֹר וּמִזְמוֹר.**

כל כך הרבה שונאים היה לדוד המלך, מסתמא היה ברסלבר, רדפו אותו רשעים כאלה, ונסיונות כאלה, והוא צועק לה' הצילה נפשי, תהלים, ואמר רבינו שצריך לפרש על עצמו. למצוא את עצמו בתוך כל מזמור ומזמור.

**וְשָׁאַל אוֹתוֹ זִכְרוֹנוֹ לִבְרָכָה: אֵיךְ? וּפֵרֵשׁ לוֹ רַבֵּנוּ, זִכְרוֹנוֹ לִבְרָכָה, קְצָת, כִּי כָל הַמִּלְחָמוֹת שֶׁבִּקֵּשׁ דָּוִד הַמֶּלֶךְ, עָלָיו הַשָּׁלוֹם, שֶׁיַּצִּילֵהוּ הַשֵּׁם יִתְבָּרַךְ מֵהֶם הַכֹּל צְרִיכִין לְפָרֵשׁ לְעַצְמוֹ עַל מִלְחֶמֶת הַיֵּצֶר הָרָע וְחֵילוֹתָיו, וְכַיּוֹצֵא בָּזֶה בִּשְׁאָר הַמִּזְמוֹרִים (וְכַמְבֹאָר מִזֶּה לְעֵיל בְּסִימָן קא).**

הבעל דבר עובד על אדם שלא יזכור העצה של בקי בשוב, נרדם, ויושן, מרוב טרדות. ומוכרח אדם לעשות מלחמות תמיד, כי הבעל דבר עושה שאדם מתייאש, ושוכח שה' אוהב אותו, יש מלחמה, היית יכול לבעור לה' בהתלהבות, תאמר לה', אבא תרחם עלי. אבל כשאדם נכנס לעצבות, אומר 'אני לא יכול' ,'לא הולך לי', יש לנו רבי שאומר שאתה כן יכול, גם כשהקליפות לוחמים בכמה קטרוגים. ביקש דוד שיצילנו ה' מכל הרודפים, היצר הרע עושה עצבות ותאות אכילה וכו', יאוש מראש השנה. מלחמה כזאת. ואדם טועה לומר 'אני עדין נפש, נכנע ליצה"ר'.. ח"ו, מוכרח להיות עזות דקדושה, לא עזות נגד בני אדם, עז פנים לגהינם, אבל נגד היצר הרע, עזות דקדושה, תסמוך על השי"ת הוא יעזור לך.

מלחמת היצר הרע וחילותיו, שהיצר הרע מכניס שגיונות, ותאות, וביטול תורה, וחילותיו הם מניעות מאנשים מפרנסה ממחלוקת.

**וְשָׁאַל אוֹתוֹ:‏ אֵיךְ יְפָרֵשׁ לְעַצְמוֹ מֵהַפְּסוּקִים, שֶׁדָּוִד הַמֶּלֶךְ, עָלָיו הַשָּׁלוֹם, מְשַׁבֵּחַ אֶת עַצְמוֹ, כְּגוֹן: "שָׁמְרָה נַפְשִׁי כִּי חָסִיד אָנִי" (תְּהִלִּים פ"ו), וְכַיּוֹצֵא בָּזֶה.** חסיד היינו צדיק. **הֵשִׁיב לוֹ: גַּם זֶה צְרִיכִין לְפָרֵשׁ עַל עַצְמוֹ, כִּי צְרִיכִין לָדוּן אֶת עַצְמוֹ לְכַף זְכוּת, וְלִמְצֹא בְּעַצְמוֹ אֵיזֶה זְכוּת וּנְקֻדָּה טוֹבָה, אֲשֶׁר בִּבְחִינַת הַנְּקֻדָּה טוֹבָה הַזֹּאת הוּא בְּחִינַת חָסִיד, וְכַיּוֹצֵא.**

ירומם את עצמו כי חסיד אני.

הנה באים הימים הנוראים, נורא מאד, צריך להזהר מיצר הרע וחילותיו, איך נזכה לבא לרבינו, שהחינו וקימנו לזמן הזה, חוזרים לרבי האמת הזה, שהבעש"ט גילה שיש רבי. אומר רבינו כאן, שאם אתה עומד במקום ונכנס רוח של דביקות, תעמוד במקומך. זה נמצא בספר חסידים תשע"ג וכן מצאנו באחד מספרי הקדמונים ממש. שמקובל שכשיש התלהבות אהבת ה' , אל יזוז ממקומו, רק יקשר האהבה הזאת ללבו, ויבקש מה', תן לי שאזכור את האהבה הזאת, ולא אעזבנו. אחד מהראשונים כותב כן. זהו דבר מקובל מדורות ראשונים.

אבל צ"ע, אם רוצה לצעוק לה' להיות איש כשר, יכנס בבית המדרש, יאמר תהילים ויבכה לה', והרי ברחוב אי אפשר לעמוד זמן רב, למה אומר רבינו שלא יזוז ממקומו. צריך להבין מה הכונה 'ממקומו'.

יש דבר שנקרא למעלה מן המקום, ויש מקום וזמן, אנו נמצאים תמיד במציאות של מקום וזמן, זהו מציאות הגשמיות. באמת אין דבר כזה מקום וזמן, כשאתה רק עולה ללבנה, עלית מהמקום וזמן, אין שם יום ולילה, הכל פורח איתך ביחד ומתגלגל במהירות, גם מקום אין, כאן יש מקום כי לוקח זמן ללכת, קילומטר בדקה, אבל שם פורח אלף קילומטר בדקה, אין מקום ואין זמן.

למעשה אנו נמצאים כאן בעוה"ז בתוך מקום וזמן, זהו בחינת הבריאה, הגשמיות. הדבר שאנו ירדנו לתוך גוף בעוה"ז, הנשמה הוא למעלה מהמקום והזמן.

מה זה ראש השנה. יום הדין. יום הכתרת המלך, אשרי העם יודעי תרועה, ה' באור פניך יהלכון. זה ענין שמחה וריקודים של ברסלב שזוכים להמליך את ה' ולשוב לה'.

עיקר ענין של רבינו, הוא עיקר הענין של רבינו, מה זה? שכחתי, יש איזה פסוק בתהילים 'וחטאתי נגדי תמיד', שכחתי לגמרי מהפסוק הזה.... צריך שעה ביום לעמוד לפני ה', לדעת כי חטאתי נגדי תמיד, ממש בתכלית הבושה, ולשוב לה' בשביל ה', לא רק בגלל הסבל והיסורים, אדם סובל חזק, באלול ור"ה יכולין להמתיק הכל. ולא ידאג שלא יקיים הקבלות שהוא מקבל, כי הכל תלוי באלו הימים, תעמוד לפני ה' ותבטיח לו, ותחשוב טוב, רבונו של עולם נתת לי להמליך אותך, קלקלתי, ובפרט כשיש צרות עצבות שהם תוצאות מהעבירה שנשכחה ממנו. יש אנשים ששוכחים שחטאו פעם, יש כבר זקן לבן, לכן אמר רבינו שעה ביום התבודדות.

ואח"כ תחשוב בשביל מה נבראת, לא בשביל עצבות וחטאתי נגדי תמיד. לכן צריך לזכור עוד פסוק 'אזמרה לאלקי בעודי', לא נשכח הפסוק הזה, רק נעוררנו. כי חסיד אני, בר"ה תאמר כי חסיד אני, אני ברסלבר כאן אצל רבינו ,אני רוצה עבודת ה'.

ה' ברא את העולם בשביל מה, בשביל האדם, כל העולמות עליונים, כוכבים ומזלות, וכל הרקיעין, בלי שיעור בריות, כל עלה וכל דומם וכו', הכל נברא בשבילך, כל אדם הוא הסיבה של הבריאה, מרוב אהבה שיש לה' לנשמות ישראל שהם חלק אלוה ממעל, שהם נכנסו למקום וזמן בתוך גוף גשמי כאן בעוה"ז, במקום וזמן הזה יש תאות אכילה תאות ניאוף ותאות ממון, דאגות ומחלוקת ויאוש וכו', עבר הוה ויהיה, המקום גורם את זה, אתה נכנסת למקום, הכניסו אותך לבית הסוהר, תפיסה כזה. עם נחשים ועכברים ורוחשים, הכניסו אותך לתוך מקום וזמן.

ושכחת מי אתה.

מה זה ראש השנה. תחזור לדעת מי אתה. היה חטא העגל, ויש חודש אלול חודש התשובה, ה' אומר לנו, בואו נחדש המלוכה.

בשבילי נברא העולם, ה' ברא את הכל בעבורך, והוא ית' דבוק בנו באהבה גדולה, בני בכורי ישראל, אנו דבוקים בה' בלי הפרדה כלל, מלאכים וסבא קדוש מגן עדן , לא יכול לעשות, רק אנו כאן, והצדיקים הגדולים המופלגים עושים יותר.

אלא שנפלנו למקום וזמן ולא זוכרים מי אנחנו, ראש השנה הוא למעלה הזמן, יומיים שהם יום אחד, הביאו עלי כפרה שמיעטתי את הירח שעשיתי מקו ם וזמן, אם מתחרט,, למה לא מבטל את זה, כדי שיהיה לך מה לעשות, נסיונות, מצוות בגשמיות. בשביל זה ברא את העולם.

מוכרחים להכנס לתוך מקום וזמן בעוה"ז. וכאן צריך לחזור לדעת מהאהבה הזאת, לדעת מי אני, אני ממליך את ה', אני לא בהמה, אני כל השפיץ של הבריאה, והכל תלוי בדבר אחד שאני כן יכול לעשות בוודאי, ותמיד אפשר לתקן, תמיד לעשות בשלימות. להכתיר את המלך בשמחה ואהבה כזאת, לגלות את תכלית הבריאה, אני עושה את זה.

זהו ראש השנה, ראש הוא מוחין, שכל, ראש, התחלה חדשה, לכן יש שנה חדשה בכל שנה, כדי להתחיל מחדש, לא קשור כלל לעבר שמכביד עלי, מחדש שיעורים קבועים בעיון ובקיאות, התבודדות חדש, שמחה חדשה, תשובה חדשה. לגמרי חדש.

אלא שאנו נמצאים ויושבים כאן בתוך המקום והזמן, ומבקשים מהקב"ה חיים ארוכים, כי עוד לא גמרנו את העבודה, לתקן את הבריאה בשביל ה', יש ניצה"ק לתקן ,חיות אלקות שסגור בתוך מקום וזמן

זהו ניצה"ק, עבודת האדם, למעלה יש הרגשה חיות אלקות. ויש חלק שיורד למטה, חיות אלקות שנשבר, למעלה יש מדת החסד אהבה קדושה, ולמטה אוהב לאוכל ולשתות ותאות, וכן פחדים, למעלה יראה דקדושה, ולמטה פחדים וצרות וקשיים, זהו העולם , למעלה יש תפארת כלליות אור הדעת, למטה זה התפעלות משטות, מדולר, מכבוד, למעלה יש נצחןו דקדשוה, שה' נצחי, ולמטה עושים מריבות ונצחונות, למעלה יש הוד חן דקדושה, פרנסה ובריאות, ולמטה יש חן של שקר, למעלה יש יסוד צדיק שזה תשוקה וחיות, תשוקה גדולה, למטה יש תשוקה ליצר הרע, למעלה יש בחינת מלכות, שזה בריאת העוה"ז, שה' רוצה להיות מלך, וברא עולם שאין רואים את המלך, כי אנו תחת המקום והזמן. כאן הוא המקום של בחי' מלכות.

מקום וזמן מושרש בקליפות, גשמיות, גבורות הקשות וממנו נלקח כל המניעות בעבודת ה'.

אומר רבינו שכשיש התנוצצות של התלהבות לה', נפל בדעתו איזה תשוקה, אומר רבינו אל תזוז מהמקום הזה, אל תחכה רגע אחד, תתקשר עכשיו לדבר הזה חזק ,תכניס את ההשתוקקות הזה, האהבה והיראה הזאת, תעשה מזה איזה תחינה או בקשה, וכן פרק תהילים כדסמיך ליה, אם לא יודע מה לעשות, בוודאי תהילים אפשר לומר.

למה בדיוק באמצע הרחוב ככה? כי רבותי, זה כל הראש השנה, פשוט מאד תמליך את ה' בתוך המקום, זהו הקשר בין המקום להרהור תשובה. לא תזוז מהמקום, ומיד ולא אח"כ שזה דחיית הזמן, לא ללכת לפינה אחרת אלא כאן במקום הזה.

כי זהו השליחות שלנו בעולם, כי המקום שאתה נמצא שם, היינו השגיונות שיש לך עכשיו בראש שלך, זהו המקום שה' רוצה שתהיה שם, בדיוק, הרגשת היאוש, הפחדים, הבלאגן, השגעון הזה שנפל לקליפות, לאיזה משוגעת, יראות ופחדים, ריקנות, וחלל פנוי, חלומות ומחשבות זרות, זה המקום אשר בחר ה' בשבילך.

ה' ברא את הבריאה כדי שאנו נתקן את המקום והזמן, כל יום נמצא אדם בבחינת אחרת של מקום וזמן, עולם שנה ונפש, עולם הוא מקום, שנה זה זמן, ונפש זה אתה. לכל נפש בירור אחר, וכל הרשעה כעש"ן תכלה, עש"ן ר"ת עולם שנה נפש, כן כתוב בתיקוני זהר. עשן פורח ואיננו, זה כח ההסתרה שמעלים ומסתיר ומחשיך כקלי' ענן גדול, זהו השנה שבעולם, שנה לשון שינה, זה מקום שיושנים בו.

כשאדם זוכה ויש לו התעורורת באיזה מקום, תבין שזה המקום מקושר להתעוררות הזה, אל תזוז. תסתכל למטה קילומטר תחתיך יש הר יהלומים, למה אתה לא לוקח, מי אומר שלא? אולי תוכל לעזור למישוה בצדקה וחסד ,בוודאי יש כאן יהלומים, יש למטה שיש וזהב וכסף, והרבה דברים בלי שיעור, לא רחוק מאד מפה, העולם של ה' מוראדיג, המקום הוא בריאה של ה'. המקום שלך, זה הנפש שלך שאתה צריך להיות בזמן הזה במקום הזה, **וכאן** יש **לך** משהו לתקן **עכשיו**.

בתורה ד', ובשיחות הר"ן סי' א', מדבר רבינו מענין זריחת אור והתנוצצות אלקות בבחינת אני ידעתי כי גדול ה', דוד המלך אני ידעתי, אתה לא יודע אני ידעתי, כי השגתי השגה חדשה שאף אחד לא יודע, רק אני ידעתי. אנשים חושבים ששיחות הרן סי' א' לא שייך אליו, רבי נתן בהל' ק"ש הלכה ה' אומר שזה שייך לכל אחד, שמע ישראל, תהיה חדש, תשמע שאתה יהודי, אתה שליח של ה', ה' אוהב אותך אהבת נפש, הוא רוצה לזכות אותך בחיים, פרנסה וישועה, תורה ועבודה וכל טוב, בשבילך הוא ברא את כל העולם, אתה עיקר הבריאה, שמע ישראל, תשמע שאתה ישראל.

ה' אלקינו ה', כלומר שאא"ס נכנס בצמצום, ובאמת הכל אחד, ה' לבדו נמצא כאן, הוא צמצם עצמו בתוך מקום וזמן, כל אחד צריך להיות במקום אחר בגשמיות, והמקום לא כ"כ טוב לו, ויש גם מקום בנפש, עצבות, עצבים, לחץ, דחק, שגעון. זה והבריאה, עש"ן עולם שנה נפש, נפשו של אדם במקום וזמן, זהו הבריאה.

איך יש לאדם הרהור תשובה בעולם, והרי הכניסו אותנו לעולם שכולו הסתרה, העולם מסתיר על ה', בכל דבר גשמי יש גבורות ובתוכו ניצוץ טוב, בלי זה, לא היה הדבר קיים, יש שאדם דואג מפרנסה ומשתגע, ותאות ומדות, ושבור לגמרי, כל אדם זוכה להרהור תשובה, אומר רבינו כי אני ידעתי ,כשבא לך התנוצצות של תשובה, מבואר בתורה ד' איך זוכים לזה, ע"י שנוסע לצדיק ועושה בוידוי דברים, ומספר לה', אתה אוהב אותי כ"כ, חטאתי נגדי תמיד, אני יודע שקלקלתי, אני רוצה לשוב לה', ונכנס לשמחה ונעשה התנוצצות תשובה.

וצריך אדם ללמוד לדעת כח הדיבור, דיבור דקדושה מעלה אותו להתנוצצות דקדושה. ורבינו מזהיר שלא תרצה אח"כ את ההרגשה שהיה לך, הדביקות שהיה לך פעם, כי כך זה צריך להיות שזה מסתלק, ויש ימים בלי שום רצון, בלי שום חשק, תעבוד את ה' בלי חשק, תלמד תורה, יש מספיק גמ' שו"ע ולקו"ה, תלמד, ואם אין כח, תעשה בלי כח. ככה זה הולך כי אתה נמצא במקום וזמן, אתה צריך לתקן את המקום לתקן את הזמן, זה העבודה שלך.

נדמה לך שהעבודה שלך במקום אחר לגמרי, לא לא, העבודה שלך זה לצאת מהיאוש שיש לך עכשיו, לצאת מהתאוה שיש לך עכשיו, לצאת מהדאגה שיש לך עכשיו, תעשה בקדושה את הדבר שאתה עושה עכשיו.

יש 'דרכים בעבודת השם', מי צריך דרכים, לומדים קצת ספרי חסידות ויודעים הכל, ניצוצין ואהוי"ר וזהו, אצל רבינו יש אלפי דרכים, נחל נובע נובע, כי הנותן בים דרך, ספינה אין לה דרך בים, נוסע ומשאיר שובל ואיננו, אבל לכל יהודי יש משהו אחר לפעול בעולם, יש לנו שליחות להמליך את ה'.

אשרי העם יודעי תרועה, פירש הבעש"ט שיודעים שהעולם הזה מלא דברים שבורים, תרועה לשון תרועם בשבט ברזל, בעוה"ז כל דבר אלקות אלא שזה נשבר, כמ"ש בסי' ל"ה, וזה מתקשר לפירוש הפשוט 'אשרי העם יודעי תרועה,' שיודעים מי אני בעולם, למה אני שב בתשובה? כדי להיות עצבני אם אזכה או לא? לא צריך להיות עצבני, אם אתה לא מאמין בתשובה שהרהור תשובה עושה אותך צדיק גמור, אתה כבר ציוני אפיקורס, הכי גרוע בעולם, כי לא מאמין שיש צדיקים ואנשים כשרים ובעלי תשובה בעולם, אבא בשמים הוא אבא טוב, מצער אותו שאתה אומר לו שהוא לא טוב.

אצלו ית' די בהרהור תשובה, המקדש אשה ע"מ שאני צדיק, הרהר בתשובה והוה קדושין. כתוב בספה"ק שמאד קל לשוב לה', אל תחשוב שזה קשה. אלא שצריך כח הדיבור. עיקר השורש הוא הרצון וההשתוקקות.

וצריך אדם לזכור שה' אוהב אותו, וצריך אותו, אנו עיקר הבריאה, ה' רוצה כל ההמתקות, לכן תתקשר לצדיקי אמת ואנשי םכשרים, שהם רוצים שיהיה לך רצןו בעובדת ה'.

אלא שבעוה"ז עובר כי צריך לתקן בחינת מקום, זהו הדרכים שיש בעבודת ה'.

מי שהוא עובד ה' באמת, יש זמן שהוא מתפלל בכונה, כל פעם חלק אחד של הסידור, הנה רץ למקוה, הנה מברך ענט"י, והנה עוד ברכות השחר, והנה קרבנות. כמ"ש לעיל בסי' קכ"א בענין קרבנות, , מבואר בספה"ק שעיקר עבודת האדם הוא לתקן עולם העשיה, לכן הזכיר רבינו 'עד ברוך שאמר', להאמין שכאילו בונה מזבח ומקטיר קטורת. זכיתי לשמש אצל הריבניציער בהיותי בחור בן י"ד שנה, ליל שבת עוד היה עם התפילין, רחץ ידיו ואמר שאני ככהן בביהמ"ק רוחץ ידיו לעבודה, וכן אמירת קטורת כמו הקרבת קטורת ממש, גם אנו אומרים בתמימות ופשיטות, אומרים תמיד, הקרבתי עכשיו קרבן התמיד, זה לא 'כאילו' אלא אמונה פשוטה, ועל זה צריך לשוב בתשובה יותר מכל העבירות, כי בלי אמונה אתה מוחק את כל התורה ח"ו.

כל פסיעה בחיים יש תורה יש הלכה, או מצוה או הלכה או דרבנן או מנהג, זהו גן עדן.כך התפילה מעבודה לעבודה, הודו זה עבודה, מזמור שיר עוד עבודה, ה' מלך עוד עבודה, ברוך שאמר עוד עבודה.

כשאדם לוקח את המקום שלו, היינו חלק התפילה הזה, והזה, ואח"כ עכשיו אוכלים, ואח"כ עכשיו משא ומתן, והנה הוא עומד במטבח במקו םשאוכלים ומברכים, והנה הוא בסלון במקום שמקבלים אנשים, והנה בכניסה לבית, והנה בחדר שינה, והנה בחדר ילדים, והנה בחדר לימוד, כל מקום יש לו עבודה אחרת לחברו לאהבה ויראה.

העבודה של האדם הוא להוליד יראה דקדושה, ר"ה הוא יראה דקדושה, אלול יראת עונש, כי באמת צריך להתעורר, כאשר רצה ה', והעיקר לא להתייאש, אתה רוצה את ה', ונפל עליך מקום וזמן, זה גורם לך טרדות וטרחות ונפילות.

הצדיקים יש להם עבודה בכל מקום, מתחבר לאהבה בחדר הזה, בסלון יראה שלא לפחד מאנשים, ובמטבח מהאוכל, וברחוב כל אילן משהו אחר, כל ד' אמות בירושלים כולל כל הבריאה, יש הרבה דרכים בעבודת ה', בלקו"ה יש הרבה נקודות. והעיקר שגם אם נפל מהגישמאקע עניינים האלה, ישוב לה' מתוך שאול תחתית בכמה דיבורים. תתחדש. תצא מזה. תיכנס לשמחה. תסתכל על הנקודות טובות שלך.

בר"ה אנו צריכין להמליך את ה', תבא לבית כנסת כל היום, תתפלל בכונה, תשוב לה'. זהו ענין אחר לגמרי

העיקר לשוב לה' מתוך המקום, כאן הוא העיקר.

לוקח עשר עשרים שנה לתפוס, אולי אני דוחה את הבירור שלי, תתפוס ותבין שהשליחות שלך הוא במקום שלך, כאן תלמד שיעור תורה, כאן תתקן ותברר.

רבינו אומר שההרהור תשובה הוא זריחה, בתחילה אדם שב בתשובה ונתעלין ניצה"ק קדושים, והנה הוא מתחבר לצדיקי אמת ונעשה עליה נוראה, ומזה נגרם שנכנס במחשבתו גדולת ה', להריע למלך, אשרי העם יודעי תרועה, שיודעים להריע למלך, כלומר שהם לוקחים את המקום הזה ומריעים לה'. בלי שופר אי אפשר להריע.

מה זה שופר, הדבר הכי גרוע בעולם, שטיק בהמה, השופר הוא לנגח את הבהמה אחרת, ראית פעם בהמות מנגחין זה בזה, ה' נתן להם קרניים כדי להכניע את הקליפות שסביבם, יש עזים, תיש, קאזע, לעבעדיגע סחורה, יש להם זקנים כמונו, אבל הזקן שלנו לא של תיש, זה זקן של השי"ת, מקום וזמן, נדמה לך שיש לך סתם זקן וסתם ציצית, נפלת לתוך בלוף

ימים הנוראים חוזרים כל המקומות שהיו נדחים, כלומר הניצה"ק נפולין, בכל זמן ובכל מקום ובכל ענין בנפש יש ניצוצין נפולין, והאדם מרגיש כקרן בהמה, אני כלום, לא שוה כלום.

אומר הקב"ה, קח את השופר, שפיץ של הקלאצקאפ, ומתוכו תתקע, כי אני רוצה שהבריאה עצמה תריע למלך, אשרי העם יודעי תרועה מהדבר השבור, משם נעשה תרועת מלך.

אנו מסתובבים כאן בעוה"ז ולא מתחילין להבין מה שנעשה כאן, רק רואה אם הולך לי טוב או לאו, מי שמודה לה' על כל דבר טוב, הוא שמח בכל דבר טוב שיש לו, תשמח שאתה לא מונח כצמח בבית חולים, ב"ה יש לך אוכל, תודה לה', אתה יהודי ועושה המצוות.

עיקר הפשע הוא נפילת השמחה, כאילו לא שוה היהדות.

רבינו מלמד חסידות אמיתי, יש לנו רבי אמיתי, מה שהבעש"ט גילה, ופותח לנו כ"כ הרבה דרכים, ואורות חסדים רבים, ומציל אותנו מהשקר של עוה"ז, מכל דרכי ריחוק מה', ועוד קוראים לזה חסידות ולומדות. באור הזוה"ק הכל נהיה פשוט.

לכן אומר רבינו שאם יש לך הרהור תשובה באמצע הרחוב, מסתמא זכית לשוב בתשובה, וחיפשת את הצדיקים, אח"כ הצדיק מעלה אותך בבחינת זרקא, אתה רחוק מזה, אבל הוא משליך אותך למקום שיש לך הרהור תשובה, בדרך כלל אתה מפרש את זה כעצבות חשוכה, לא התפללתי, כי המקום מושך אותך, ובאמת כי הנצה"ק שבמקום הזה גרמו לך שלא תרים אותם.

ובאמת שזה בדיוק הפוך, כשנופל בדעתך שהמצב לא טוב, תשוב לה', ה' כ"כ גדול, אשר בחר בנו מכל העמים, ברא את כל הבריאה בשבילי, עשה שהיה חטא העגל, ומשה רבינו פעל 'אני אעביר כל טובי על פניך', אל תהיה עצוב, ה' רוצה רק אנשים שמחים, רק שעה התבודדות, בכיה, חטאתי נגדי תמיד, ואח"כ שמחים שזכיתי לשוב, ואחכ נופלים עוד פעם ושוב חוזרים בתשובה, כי רבינו מגלה שתשובה זה דרך, מתביישים אבל לא להשבר, ישמע בזיונו, אבל ידום וישתוק, יכנס לחרטה דקדושה מתיקות כזאת זכיתי לדבר עם המלך, פששש. זכיתי להריע למלך, אני מחזיר את כל הבריאה לה'.

זהו גדולת ישראל, להריע למלך מתוך המקום, בית מלא קשיים, רדיפות, ורוח סערה, משם מריעים למלך, זהו דרך אנשי םכשרים, תופסים מיד, לא דוחים הרהור תשובה למקום אחר, מה שריבנו אומר לעמוד באמצע השוק, לא רק באמצע הרחוב ממש, באמצע פגישה עם אנשים סוחרים, אלא הכונה על מהות המקום של הנפש שלך, שם יש לך התנוצצות וזריחה.

ופעמים שנכנס באדם זריחה כללית לשוב להתקרב לה,' תבקש אבא תן לי לקבל את זה נכון, להיות קרוב אליך, ופעמים שנכנס בלב אהבה לה', אל יעזוב את המקום, כי המקום הזה הוא ניצוצי האהבה שלך, אילן כזה, תתקרב לאהבת ה' שם, ואח"כ אתה גורם שהמקום הזה יהיה בו כח של השארה, רשימו, הרשימו נעשה אח"כ דעת.

יש הרבה דברים לעשות, כשעושים זאת, יש ברכה וישועה. הריעו למקום, במקום הזה שאתה יושב עם אנשים, ואין לך כח, חולשה ועייפות. אבל במקום הזה תתקשר לה', אל תאמר שאין לי זמן, כי חמש דקות זה הרבה זמן, גרויסע פינעף מינוט, אם אתה לא יכול לומר חצות זמן רב, חמש דקות ותהיה שמח. כמ"ש בספר חסידים, שאם נכנס איזה התלהבות. תתפוס את המקום את הזמן הזה.

זהו עיקר עבודת האדם, כמ"ש בסי' ה', שצירך לזכור כי בשבילי נברא העולם, כל העולם נברא בשבילך, אל תהיה עצוב מזה. ומה עושים כשלא הולך, לא מצליח, כי הוא לאחר גזר דין, עצבני וחצי משוגע, מה עושים, תלביש את התפילה במאמר, יש התחדשות המוחין, בכל יום זה תפילין, ובעיקר זה בראש השנה, כי צריך התחדשות מתוך מקום בבחינת דורמיטא, כביכול ה' מוציא את החסדים מהנהגת המלכות, מוציא את החיות מהמדות, כדי שהיה מקום וזמן, שהמלכות תרד ויהיה גבורות ועולם גשמי, בלי זה אין עולם גשמי, ואז יש דינים דורמיטא, ונמשך אורות של נסירה, בתחילה זה גבורות שיהיה חיות ומקום וזמן, וכשיש הרהור תשובה ושופר, ממשיך שזה כלי לגילוי אלקותו ית'

יש שינה, שאדם נרדם, שוכח שבשבילי נברא העולם, מה אני יכול לעשות, אפילו אלול לא מצליח, כ"כ הרבה מניעות. כשיש מחשבה טובה, תתפוס את זה, תבין שכאן במקום הזה, בזמן הזה, אמצא את ה'. והכל בכח התחדשות. בבחינת קול שופר, לדבר לה' בכח. לצעוק לה' בתפילה. ואם יזרקו אותך, מוטב ממי שנרדם בתפילה. רבינו אומר שאפשר לצעוק בקול דממה דקה, ברכה, פרק תהילים אמיתי.

מהו קול שופר, דיבור אמת לפני ה', אני רוצה להודות ולהלל לך, אני רוצה לבקש ממך, ובאמצע יש מחשבות זרות, מים הזדונים, גבורות ודינים לא נותנים, העצה הוא צעק לבם אל ה', מעומק הלב, תקיעה, אני כאן קרוב אליך, תקיעה זה דביקות, כמו תוקע מסמר, שהמוחין חוזרים להכנס, שברים, אתה בראת מקום וזמן שבור, תרועה, אתה רוצה שאני יהפוך דבר שבור לניגון טו טו טו, להעלות חזרה לשורש, ומזה נמשך מוחין חדשים, תרועה הוא ההתחדשות שיש הרהור תשובה באדם, אנו זורקים את זה מאה פעמים ביום, זה נמצא אצלינו כל כמה שעות דבר כזה, אלא שהפכנו אותם לעצבות. עצבות הוא רק בלי רבינו, כשיש רבינו אין עוד עצבות.

סבא שלי רבי מוטל יגלניק, בפולין בהיותו בן ט"ז שנה, אבא שלו היה גבאי של הרבי ממעזריטש, היה בן יחיד, וברח מאביו, והתקרב לרבינו, ואמר שמאז והלאה לא ידע מעצבות, כי יש לי רבי.

בזכות זה שהתקרב הוא הגיע לארץ ישראל, והוא היחיד שנשאר לחיות מכל משפחת יגלניק..

וכך היו אנ"ש, מתי יש עצבות רק כשיש מחלקות. כשיש שלום, יש שמחה, צריך להתאחד חבורות כמה פעמים בשבוע, יש חיות.

**ה'** רוצה לתת לנו דביקות ואהבה ויראה, ולצאת מכל ההסתרות ולחיות חיים טובים, רבינו מגלה איך לקשר את המקום שלך לה', וללכת יותר גבוה, בקי ברצוא, להיות במקום גבוה יותר, בתורה ודביקות ומחשבה, אבל ההתחלה הוא מתוך המקום.

כשיש לך התעוררות במקומך, שלחו לך הבזק אור, התחלה, נו תמשיך, תעשה התחלה חדשה, זה נמצא בך כמה פעמים ביום, רבינו מאיר בך דרכים נפלאים בעבודת ה', תורה נפלאה, שיחה נאה, חיזוק, א מחיה, הוא מאיר בך את האמת.

כל ישראל אמת לגבי הגויים, אבל צריך לדעת אמת, שיקול הדעת ישר, מה לעשות. יש אומרים שהאמת הוא ללמוד מקצוע לפרנסה, זה האמת שצריך פרנסה. אבל האמת שצריך לחפש את ה' באור הצדיקים אמיתיים, זהו האמת שכתוב בזוה"ק שבכל דבר עובדים את ה,' האמת מכוסה מאד, נותנים לנו מתנות נפלאות, אורות נוראות, ממש אורות ,שלחו לך מליונים, אלא שיש חור בכיס והכל נופל, כי אתה עייף, אין כח, תתפוס משהו, ואח"כ יהיה לך השארה של זה. תמיד יש השארה, הארה נמצא, אם הכנסת את זה בשעת מעשה בדיבור, במקום זה.

בתורה ה' אומר רבינו שהעיקר הוא לצאת מלחשוב על עצמו ע"י שמחת המצוות. לקדש המחשבה חזרה הוא רק שמחת המצוות, זה השמחה שהבעש"ט האיר בעולם. הכל כולם יודעים שעיקר ר"ה הוא תרועת מלך.

בלי הצדיקים אין יודעים מה זה ר"ה, או שלא עושה כלום אין לו דרך, או שכן עושה ויש לו סיר לחץ בראש, ובועט בכדור למחרת יוה"כ כו' ר' פינקוס וכו'.

ה' ברא את העולם בשבילנו, עיבדו את ה' בשמחה. העיקר לעשות מצוה בשמחה, רבינו הזהיר להיות בשמחה בר"ה, ולחשוב רק מחשבות טובות. נכון עומדים לפני ה' במחשבה של בושה, אבל עם חשק לה', ואמונה שיש לך קשר עם הקב"ה, והוא ית' מלא רחמים, הרבה יותר טוב מכל מה שאתה חולם, אין טוב כמותו. ה' מלא רחמים, רק בושה ותשובה

איך אפשר לזכות למצוה בשמחה ,ע"י התחדשות המוחין, לקחת את המקום שנפלת לשם, ובברכה אחת ביראה, להוליד את היראה, כי עיקר האדם הוא יראה ואהבה, לומר תמיד שויתי ה' לנגדי תמיד, להתירא מה' ,צריך להיות עקשן ועז גדול כנגד כל המלעיגים, ותמיד לצייר הציור שה' מסתכל עלי, הוא אבא טוב, שומע את התפילות שלי, ולאהוב את ה', ה' אוהב אותי, כי אני כל העולם, באתי לכאן לתקן את כל הבריאה.

זהו בחי' קול שופר, למטה מהמקום ומהדיבור, קרן של בהמה, מתוך המקום הזה לצעוק להשי"ת. מלכות דקדושה נבראת בר"ה, וצריך לקבל כח להיות בריאה, ובכל שנה יש ניצה"ק חדשים שלא נתבררו מששת ימי בראשית. הם נמצאים במקום של שבירת הכלים, והם צריכין לקבל כוחות של גבורות. וזה ברגע אחד שאנו עומדים בבית המדרש הם שותקים, ויש נסירה, שם הויה באחוריים, מקבלים כח, כי ה' רוצה את המקום הזה, מששת ימי בראשית, אנו מקבלים את זה בכל עת, בכל יום, בכל ענין, מחשבה דיבור ומעשה.

כשאדם נכנס לעבודת ה', מתחיל להיות לו עבודות נפלאות, תמיד חוזר לה', מהמקום הזה תופס דף גמרא, ואומר תהילים, והעיקר לא לזוז מהמקום הזה, להבין שיש קשר בין הרהור תשובה להמקום הזה, להריע למלך מתוך תרועה שבורה, תרועם, כשזה מתקשר, נמשך התעוררות השינה היינו שמחת המצוות. בשמך יגילון כל היום, זה נקרא ר"ה, לבא לשמחה וגילה הזאת.

אנו מעמידים את השכינה הק' בעשרת ימי תשובה, וביוה"כ הכל זך ונקי, קדוש ונאה.

בשבילי נברא העולם בשביל התחדשות היראה, רבינו אומר לעשות משהו במקום הזה, שנכנס פחדים או אהבה, או דאגה דקדושה, כי התעוררות תשובה בא תמיד עם משהו שמפריע לזה, נסיון חסרון פרנסה וכ'ו,'ובלי רבינו לא יודע איך להתחזק, כשמתחזק נולד יראה לפני ה', כשמדבר דיבור לפני ה', מתרומם היראה, וכמ"ש בסי' ה' שזהו קול שופר וגילוי היראה, והתחברות לאהבה, ואז נעשה לו מח נקי, ובא לדעת ומחשבה.

בסי' ל"ה אומר רבינו שעיקר העבודה הוא להיות דבוק בה', בודאי שיש פרטי עבודה ביראה ואהבה, והעיקר הוא פשוט מאד, לשמור את המחשבה מאד מיאוש ועצבות. שבכל מקום שאתה נמצא, להפוך את זה ליראת ה', אהבת ה', התפעלות מגדולת ה', לנצח, לשמוע דרך התורה,

כי ה' ברא עולם שצריך ללכת בדרך הממוצע, להיות בעוה"ז ולקשר הכל למעלה ע"י קדושת המחשבה, נכון שהמחשבה נופלת, אבל אל תסתכל על זה, תתפוס כל התעוררות לחזור לה'.

מה לעשות באותה שעה, אומר רבינו לדבר דיבור לה'.

מה זה דיבור. יש אנשים שקובעים איתו אתה תעבוד ואני אשלם, היום מלה זה כלום, אצל רבינו אין דבר כזה, דברת לה' מלה אחת, בוודאי הוא שמע, אסור לחשוב אחרת.

במאמר הראשון שרבינו דיבר בר"ה, תורה ע"ח, רבינו היה בא"י שנת תקנ"ח, דיבר את התורה הזאת בתקס"א, תקס"ב היה תורה ל"ה.

כל התורות שיש מתלמידי המגיד התחיל אז באותם השנים, בעל התניא וקדושת לוי, הם היו מבוגרים מרבינו בהרבה, אבל ספריהם נתגלו אז. אנו מקבלים אור הבעש"ט רק מלקוטי מוהר"ן, וההסברים משאר ספרי חסידות, בלקו"מ כתוב כל דרכי הבעש"ט, ועוד ועוד, כל הצדיקים מתקבצים כעת להמליך את ה', רבינו בא עם כל הכוחות של משה רבינו ורבי שמעון בר יוחאי וכולם מתחברים

הדגל שמע מהבעש"ט איך נראה ר"ה למעלה, הצדיקים מביאים זכויות למעלה לעורר מדות הרחמים הגדולים.

רבינו גילה בתורה ע"ח תורה קטנה בכמות אבל זה כולל כל העולם, תבין מה זה דיבור אחד לה'. תבין שכל התקוה שלך זה הדיבור, ה' ברא מלכות דקדושה, בדבר ה' שמים נעשו, כי אין התגלות רק בבחינת מלכות, אתה מצמצם עצמך בצמצומים נוראים, זה סוד כל הגבורות והצמצום שבעוה"ז, כי אין מלך בלא עם, צריך עם שיכול לאחוז בעוה"ז, איך אוחזים, לא רק במחשבה, מחשבה זה עבודה קדושה ביותר, אבל מי יוכל לאחוז בקדושת המחשבה תמיד. לכן עשה ה' נשמות ישראל, שהוא אוהב אותנו מאד, מושרשים בחכמה עליונה, יש לנו כח של חכמה, אבל נפש של האדם, הוא בחי' מלכות דבינה, כמ"ש בסי' ס"ה, נפש האדם מושרש בעולם הדיבור, הלבשת בינה במלכות, ועי"ז אנו יכולים לאחוז בעוה"ז ולהחזירו להשי"ת.

ומה יעשה אדם אם 'נאלמתי דומיה', לא יכול לדבר מלה אחת, לא יכול לומר תיקון חצות. לא יכול להתפלל שחרית, הלב שבור, הראש מסובך, תדבר, אומר רבינו תדבר, תדבר, אין לך כח לדבר, פתאום חבר בא לביתך עם כמה בקבוקי בירה, ואתה יכול כבר לדבר כמה שעות, רק לה' אתה לא יכול לדבר? כי כח הדיבור גדול מאד, לכן הבעל דבר לוחם בזה.

אומר רבינו שזהו ענין וידוי דברים, כי באמת, בתכלית האמת, הקב"ה נמצא, והוא ית' מלא רחמים וטוב, הוא רוצה מאיתנו שלא נהיה כופר בתורה, נאמין בתורה שבכתב ובתורה שבעל פה ובדברי הצדיקים, תאמין, תקבל את האמת בעולם, הוא גילה לך איך עושים רצונו וחפצו, אמנם אין צדיק בארץ אשר יעשה טוב ולא יחטא, מי נקי בעולם, צדייקם מופלגים שמעולם לא טעמו טעם בעוה"ז, אך מה נעשה כולנו, לכן ברא ה' עולם הדיבור, הרהור תשובה ראשון, מתחרט, לא רוצה את הרע, עי"ז אתה בעל תשובה, אל תסתפק בזה ,תרבה בעוד מחשבות כאלה, עוד ועוד, והכל בלי עצבות ובלבולים, רק שמחה כמוצא שלל רב.

מדוע צריך וידוי דברים, כי צריך לאחוז הינצה"ק שנפלו, כי הדיבור הוא אוחז במקום וזמן, הוא נדבק למציאות המקום בעוה"ז, להחזיר את המקום הזה לה', צריך דיבור, נאלמתי דומיה כי יש מלחמה גדולה שלא תדבר, יש לך הרהור תשובה, התחלת, אבל תמשיך לדבר דיבורי וידוי דברים, וזה מתקן, כמ"ש בסי' ד' סוד וידוי דברים שהצדיק עולה עם הדיבורים האלה ומתקן את השכינה הק'.

רבינו מגלה במאמר הזה, תדבר לה' בכל יום, תשוב בתשובה, תסתכל בשו"ע מה צריך לעשות ומה לא עשיתי, תשוב בתשובה, ומזה נעשה יחוד קוב"ה ושכינתיה במדרגה מופלגת מאד, שזה תכלית הבריאה והעבודה כמובא בזוה"ק וכתבי אריז"ל, שאדם מייחד חזרה את השכינה, חלקים שנפלו למקום וזמן, לאחדם חזרה לה', ויש יחוד גבוה יותר ובורא מליוני מליארדי מלאכים רוקדים, אם אדם היה מריח מזה קצת, לא היה שוכח את ה' כל ימי חייו, ומזה נעשה יותר גבוה יחודים ונחת והשפעות. הכל על ידינו. אבל אנו נמצאים במקו םששוכחים הכל.

בר"ה חוזרים לה', ה' עשה שהיה חטא העגל ,בזמן שהיה משה ואהרן וכל הצדיקים עמהם, אעפ"כ נפלו, להורות תשובה לרבים, תשובה זה הרהור, והדיבור עושה את היחוד, ועי"ז אתה יוצא מנאלמתי דומיה, מי שקם לפנות בוקר ומדבר לה', סגולה לדבר עם ה' כל היום, סגולה לשמחה, תשובה לפנות בוקר הוא סגולה נפלאה ונוראה.

ונעשה יחוד וממשיך רוח חיים, ויכול לנשום, זכרינו לחיים, נשימה נכנס ונשימה יוצאת, לוקח חיות ומעלה חיות. כמו מאכלים ומשקאות, תופס בזה ומחזיר את זה לה'

וזהו רוח הקודש, אם אתה בוער לה' בוער בוער,זה ריבוי אור, רק כשתלמד בפה תורה, משניות גמרא לקו"ה, זהו צמצום האור, וכך יש רוח הקודש, זה שאנו מבקשים מה' חייים נחת וברכה ושידוכים וילדים ופרנסה ושמחה בעולם הזה, שהרוח יכנס בתוך הבריאה. ועי"ז נעשה רוח הקודש, ותלבש אסתר מלכות ע"י כח הדיבור. דיבור אינו דבר פשוט, מדברים לה' דיבור אחר, זה נשאר לעולם.

זהו המאמר הראשון שרבינו גילה, כפי הנראה עלה אז ופעל שיהיה כך. פעם היה דרך תעניות וסיגופים, כך אמר רבינו, סיגופים זה גישמאק, להתענות כמה ימים זה גישמאק, או סיגופים אחרים, מה שאתה רוצה לעשות אל תעשה, ככה תהיה איש נורמלי, מה שבא לך לעשות, תעשה בדיוק הפוך.

אומר רבינו, הנה דרך חדשה לה', התבודדות תפילות ובקשות. דרך שהלכו בה אבותינו, בכל יום להתעקש ולנדנד לה', זוהי דרך חדשה אבל חוזרים להמקום הראשון.

זהו ר"ה, לרומם מלכות דקדושה, לקבל רוח הקודש, להעלות חזרה את המקום והזמן לה', ואומר שע"י רוח הקודש יש משיח ותחיית המתים, הכל ע"י אמונה בכח הדיבור.

וכל זה מקושר למה שנאמר כאן שתקבל את התנוצצות אלקות שהאיר לך, תדע שהאור הולך ומסתלק, ותעשה רשימו, ותעשה בחשק ודיבורים, מחשבה בתוך דיבור. זהו ענין ר"ה. להמליך את ה' בעולם הזה ממש, בבחינת קול שופר גשמי, במקום שאין דיבור אנו מולידים מציאות הדיבור.

רבינו מדבר מענין אמירת תהילים, זה נאמר ברוח הקודש. ממי למדנו איך לטעון לפני ה', מדוד המלך. התורה מלמד כל ההלכות, משה רבינו מדבר לה', אאע"ה דיבר לה', בענין סדום וכו', משם לומדים איך לדבר לה', כמו כן בספר תהילים אנו לומדים איך לדבר לה', טוב לומר הרבה תהילים, בפרט בימים אלה, לכל הפחות ב' פעמים לסיים תהילים בחודש אלול. הדיבור עושה יחודים גדולים ביותר. רוח חדשה אתן בקרבכם, בקרב המקום והזמן שלך, שתמליך את ה' בעוה"ז.

לקבל עול מלכות שמים כראוי, ולהתעלות מתוך המקום והזמן, ולדבר עוד דיבור ועוד דיבור, אל תסתכל על העבר כלל, תתחיל פעם ועוד פעם, והנה אתה יוצא ממקום הלא טוב.

ספר תהילים הוא המקום הזה שצריך לפרש את המילים לפני ה' על עצמו. אשרי האיש אשר לא הלך וכו', רבונו של עולם ברוך השם אני רוצה להיות ברסלבר חסיד, לא כעצת רשעים וכו', עוזב את הליצנים עזי פנים רשעים כאלה, יש אנשים רשעים בעולם, לא הולך בדרכם, כי אם בתורת ה' חפצו, רוצה לשמוע את רבינו, ללמוד שיעורים קבועים, להיות איש נורמלי, ולעסוק בצדקה וחסד, שזה עיקר האדם, ובתורתו יהגה, היינו לחשוב, לחשוב בכל דבר אני מקיים את התורה. זהו דרך האמת

הנה בא שנה חדשה, נזכה להכנס לעבודת ה' כראוי, בכל מקום עובדים את ה' ביראה ואהבה, בכל מקום שאדם נמצא, בשינה, יושנים ומתעוררים לה', ולדעת כמה זה גדול, כמה גדול כל דיבור לה' ,אני כן אצלו ית', יש לי נקודות טובות גדולות כ"כ, כל מחשבה של אהבת ה', גדול מאד.

יש אדם שהקיץ לפנות בוקר לעבודת ה', ואומר שגם זה כלום, כל הפועלים עומדים בחמש, אבל אני עובד לפני ה', מוצא את ה' במקום הזה.

יש מלחמה חיילות הבעל דבר, אבל הנה בא שנה חדשה, לקדש המחשבה, אשרי העם יודעי תרועה, זה דבר פשוט, תפילין שלי בוודאי כשרים בלי חשש, והציצית שלי בוודאי כשרים, הפאות שלי בוודאי פאות, בזה אני עובד את ה', עיקר עבודת האדם להשתמש ברגליו בעולם העשיה, ללכת לבית הכנסת, ובפרט ללכת לצרכי רבים לומר שיעורים, וללכת לחברים, צריך לחדש את החבורות של בחורים ואברכים, הקיבוץ עיקרו בכל יום, לכל הפחות בשבת, והבעל דבר הצליח בחיילותיו לעקור את ההתקבצות רח"ל, הקיבוץ הוא אהבה ושלום, כולנו רוצים עבודת ה', וכל השנה נדבר ונתחזק ביחד. זהו מציאות ענין רבינו בכל דבר, לא עלה על הדעת להפריד. כשיש התאחדות, חדי רבי שמעון, רבינו נהיה בשמחה. כי באנו בכלליות ואהבה אל הצדיק, אור מדות הרחמים מאיר, כשבאים באהבה, ומקבלים ללכת ולהתקבץ, ולדעת שזה עיקר העבודה. וכן לביהמ"ק יש עליה לרגל, עם הרגלים ללכת, וכן עבודה עם ידים, צדקה וחסד, ללכת לעשות צדקה וחסד אז הוא אדם נורמלי, בלי זה, מה איתך, תתנער, תעשה צדקה וחסד, רבינו אמר למה אתם לא עושים מצוות, היינו צדקה וחסד, תעשה בשביל אחרים יהיה לך גם. והכל יהיה טוב

תשוב בתשובה בעולם העשיה, עי"ז הכל מתרומם, כל חדר בבית מדה אחרת, כאן אהבה כאן יראה כאן דביקות. ולשוב לתיקון הדעת והמשפט, לחזור לשכל ומח, וכך נזכה לקבל חיים, ורוח חדשה אתן בקרבכם, רוח הקודש ואור אלקי, נזכה לקבל רוח של שמחה, יחד עם בני חיי ומזוני, כי ה' רוצה להאיר לכולם בחסדיו הרבים.

הכל תלוי כשיודעים גדולת כח הדיבור.

תתחיל בוידוי דברים, עי"ז השכינה עולה ונמשך רוח דקדושה. הוא מה שאמר רבינו לומר תהילים על עצמו, לתפוס את המקום, ובלקו"ה מבאר שתהילים מאחד תורה ותפילה, קיום התורה, אמונה יראה ואהבה שמחה וחיות, כארבעים מצוות בכל רגע.

בתהילים יש צעקה על מלחמות, הבעל דבר ,המקטרגים, מתפללים שרבינו יעמוד בעבורי, וכולם יברחו ,תחזרו לה', אל תפחדו מאף אחד.

שאל האדם לרבינו, מה עושים כשדוד המלך אומר 'כי חסיד אני', פירש רבינו שבאמת כל אחד יאמר כן על עצמו, כי אבדתי את הנקודה טובה, שכחתי את המתיקות שלי, נפלתי, תבין שזה מלחמה גדולה עם הבעל דבר, אבל תהפוך את המקום הלא טוב, למקום טוב, כיסופין והשתוקקות.

**וְאָמַר לוֹ רַבֵּנוּ, זִכְרוֹנוֹ לִבְרָכָה: הֲלֹא אֵצֶל יְהוֹשָׁפָט כְּתִיב (דִּבְרֵי הַיָּמִים ב יז): "וַיִּגְבַּהּ לִבּוֹ בְּדַרְכֵי ה'", שֶׁבְּדַרְכֵי ה' וַעֲבוֹדָתוֹ יִתְבָּרַךְ הִגְבִּיהַּ לִבּוֹ קְצָת.**

לעולם יהא אדם ירא שמים, בסתר ובגלוי, אין מילים מאירים כאלה, אבא שלי סיפר, הוא עבר את המלחמה וברח מפולין לרוסיה, הרג נאצי, והיה נס, הוא עבד בחשמל אלקטרוניקה, היה בחור, ונתנו לו להניח תפילין, בדרך נס, היו שם נסיונות. איך נשאר יהודי כשר, זכר תמיד ששמע את הרבי רבי מענדלע סריקובער 'לעולם יהא אדם ירא שמים' עם ניגון שלו, מזה נשמר כל חייו.

כשיש אחדות אצל אנ"ש, הלב נמס מרוב מתיקות.

בתו' ל"ה כתוב שצריך דובר אמת בלבבו, האמת שאתה כן יודע שאתה טוב, יש לך נקודות טובות, תאמר את האמת, אני כן קרוב לה', אני כן אזכה בשנה חדשה לתורה ותפילה, ה' כן יעזור לי.

**עוֹד אָמַר לוֹ רַבֵּנוּ, זִכְרוֹנוֹ לִבְרָכָה: הֲלֹא בַּבֹּקֶר אָנוּ אוֹמְרִים בַּתְּחִלָּה: 'מָה אָנוּ מֶה חַיֵּינוּ' וְכוּ', וְאָנוּ מַקְטִינִים עַצְמֵנוּ מְאֹד,**

כל הגיבורים כאין לפניך, צריך לומר כן על כל הלומדים ועובדי ה' שמרחקים אותו מרבינו ,כי תורה לשמה היא הברכה הכי גדולה, כשאדם לומד תורה בלי אור הצדיקים, אין התורה מועילה לו אל התכלית, לעולם ילמד שלא לשמה כדי לבא לשמה, הצדיקים גילו תורה לשמה, לראות לפניו את התנאים הקדושים שיודעים רצון ה' בקדושה, התורה עם ה' זה תורה לשמה, שזה מביא לתפילה ודביקות. תורה שלא לשמה, רואים רק אנשים גדולים וחשובים, וזה גורם שאין אוחזין מעבודת ה', ולכן כל הגיבורים כאין.

כמבואר הרבה בתלמידי בעש"ט ,יושר דברי אמת וכו', כדי להבין למה לנסוע לרבינו, נכון שאתה לומד, אבל המצוות שלך זה עבירות. תפילתי ברעותיהם, עיקר התשובה הוא להתבטל תחילה, מה אנו מה חיינו, ללמוד רק לפני ה', ויש לי נקודה טובה, הנה ה' כן איתך. תחילה לבטל לגמרי. רבינו הוא קדוש, אני מנסה.

**וְאַחַר כָּךְ אָנוּ אוֹמְרִים: 'אֲבָל אֲנַחְנוּ עַמְּךָ בְּנֵי בְרִיתֶךָ' וְכוּ', שֶׁאַחַר כָּךְ אָנוּ מְחַזְּקִים עַצְמֵנוּ וּמְרִימִים אֶת עַצְמֵנוּ,** בלי שום עצבות דאגה, רק בטחון, בודאי ה' יפעל על ידי, ברצונך תרום קרננו, נכללים בקיבוץ הקדוש עם רבי כזה שגילה כח הדיבור, כח מחשבה דקדושה, ללכת בדרך הישר שכתוב בספה"צ, והכל באהבת חברים ותורה לשמה. אבל ענין רבינו יש הרבה הסתרות מסביב. פעמים שאני מדבר עם מפורסמים, ואני מדבר עמהם בטענה על ברסלב שיש להם, אמרתי להם, אתם רדפתם ברסלבר, לכן לא יכלו להתקרב, תתקנו את זה, כמו הגרמנים וידערגוטמאכן. כי כל הדוורת לא יכלו להתקרב אנשים חסידים, עד לפני חמישים שנה,

באמת צדיקים לא חלקו על רבינו ועל רבי נתן, אפילו סקווירא לא היה מחלוקת, היה איזה מעשה של כסף, לא בגלל שיטות. וכו', ובגלל מחלוקות קרבו רק ספרדים וכמה נשמה'לעך, היה מאתיים בארץ ישראל ועוד חמישים באמריקה, אמרתי לאדמורים, הנכדים שלך יהיו ברסלבים, תאמר לאיידעם שלך שיהיה ברסלבר וכו'.

ה' יעזור שנצעק לה' בשנה חדשה לבנות ענין רבינו, לטרוח ברגלין לקבץ ולהתקבץ. ב"ה מתחיל ישועה, וענין רבינו ביחד באהבה ושלום עם כל החסידים ועל כל ישראל באהבה ושלום.

**וְאָנוּ מְסַפְּרִים אֶת גְּדֻלָּתֵנוּ וּמִתְפָּאֲרִים, שֶׁאֲנַחְנוּ עַמּוֹ בְּנֵי בְרִיתוֹ זֶרַע אַבְרָהָם יִצְחָק וְיַעֲקֹב וְכוּ', כִּי כָּךְ צְרִיכִין לְהִתְנַהֵג בַּעֲבוֹדַת הַשֵּׁם כַּנַּ"ל. וְעַיֵּן מִזֶּה סֵפֶר הָרִאשׁוֹן בְּסִימָן רפ"ב, עַל פָּסוּק: "אֲזַמְּרָה לֵאלֹקַי בְּעוֹדִי":‏**

ה' יזכנו לפעול ישועה בשנה החדשה, להתחזק תמיד חזרה לה', להמשיך הארה וזריחה קול שופר מתוך עומק האדמה, לעזוב הבלבולים והעצבות, ולהעלות את המקום, את ההתעוררות, וכך זוכים לבא לומר תהילים תהילת ה' ידבר פי, שיר ושבח, מגלה חסדים גדולים, סליחה ומחילה דיוה"כ, חותם בתוך חותם, בלי שום דין ומחלוקת וכיסוי ח"ו, רק סליחה ומחילה, לחסות בצל כנפיו בסוכה הקד' עם ד' מינים, לרקוד בשמחת התורה, ה' יזכנו להודות לה' על כל החסדים, ולשוב בתשובה שלימה בתמימות ופשיטות, ונזכה לגאולה שלימה בב"א.